text: Lun lørdag slutter med storm
  07 november 2015 kl. 10.58
  Lørdag bliver usædvanlig lun. Allerede klokken 06 var der 13 graders varme flere steder i TV SYDs område. 
  Det lune vejr med op til 15 graders varme holder ved det meste af lørdagen - men sidst på dagen kommer blæsten.
  I løbet af aften- og nattetimerne tiltager vinden til frisk vind til kuling fra sydvest og vest, senere vest og nordvest, ved kysterne op til hård kuling flere steder. I forbindelse med den kraftige blæst ventes også vindstød i hele landet, der stedvis kan nå stormstyrke. I Nordjylland endda vindstød af orkanstyrke, advarer DMI lørdag eftermiddag om.
  Da lavtrykket bevæger sig hurtigt østpå vil den kraftige blæst ophøre ud på natten eller først på søndagen.
  Lige nu 15,3°C i #Sønderborg og stigende. Det er stormen #Freja, som trækker varmen ind fra fra sydvest og syd. pic.twitter.com/O5aQqdQOn8
  
  DMI varsel om storm med vindstød af orkanstyrke. : https://t.co/HsShtHFM2H pic.twitter.com/rcRh9LTC7V
  
  